चिट्ठी में स्वर्ण मंदिर की तिरंगा कंट्रोवर्सी पर चेताया, अमृतपाल की रिहाई मांगी
Amritsar Golden Temple Bomb Blast Case; Foreign Connection | Foreign Funding Terrorist Groups पंजाब के अमृतसर में स्वर्ण मंदिर के पास होने वाले बम धमाकों में पुलिस ने एक और मामला दर्ज कर लिया है।
पंजाब के अमृतसर में गोल्डन टेंपल के पास 3 बम धमाके करने वाले आजादबीर का फॉरेन लिंक सामने आया है। आजादबीर से पुलिस की पूछताछ और जांच में खुलासा हुआ है कि फॉरेन हैंडलर से इंस्ट्रक्शंस लेकर वह धमाकों को अंजाम दे रहा था। पुलिस ने इस मामले में उसके खिलाफ एक और FIR दर्ज की है। पुलिस के मुताबिक उसे फॉरेन फंडिंग भी हो रही थी। नई FIR में आजादबीर के साथ अमरीक सिंह, साहिब सिंह, हरजीत सिंह और धर्मेंद्र का नाम भी शामिल है।
FIR में धमाकों का मास्टरमाइंड आजादबीर सिंह को बताया गया है। धमाकों के पीछे के मंसूबे नेशनल सिक्योरिटी एक्ट (NSA) के केस में पकड़े गए वारिस पंजाब दे के चीफ व खालिस्तान समर्थक अमृतपाल से जुड़ रहे हैं। आजादबीर ने जिस चिट्‌ठी को फाड़कर फेंका था, उनमें अमृतपाल की रिहाई की मांग की गई है। इसके अलावा हाल ही में स्वर्ण मंदिर में चेहरे पर तिरंगा बने होने से लड़की को अंदर न आने देने के मुद्दे को भी इसमें उठाया गया है।
सबसे पहले वह चिट्ठी पढ़ें, जो आजादबीर से मिली:- 
आजादबीर ने इस लेटर में क्या लिखा...
हम हिंदुस्तान वासियों से विनती करते हैं, श्री दरबार साहिब अमृतसर में संगत रूप में हाजरी भरी जाए, ना कि चेहरे पर तिरंगा बना के, शरीक बन के क्योंकि 4 जून 1984 को भारत सरकार ने श्री दरबार साहिब पर हमला कर सिखों को गुलामी का अहसास करा दिया है।
सिख भारत के गुलाम हैं। सिखों का हिंदुस्तान के साथ कोई रिश्ता नहीं है। तंबाकू पकड़े जाने पर नंगे सिर वाली बीबियों का सोदा (सजा दी जाएगी) लगाया जाएगा। सिख रहित मर्यादा का पालना करो।
भाई अमृतपाल सिंह को रिहा किया जाए। बाबा मुल्ला सेखो ग्रुप महाराजा रणजीत सिंह चौक पार्किंग वाले श्री अमृतसर साहिब पासे दोनों धमाके दास के ग्रुप की तरफ से करवाए हैं। यह सिर्फ चेतावनी है, आगे और नुकसान भी हो सकता है।
7 दिन के रिमांड पर लेकर पूछताछ कर रही पुलिस
आजादबीर और उसके साथियों से पुलिस रिमांड पर पूछताछ कर रही है। ये पांचों 7 दिन की पुलिस रिमांड पर हैं। पुलिस इस मामले में साइंटिफिक इन्वेस्टिगेशन के अलावा आरोपियों के मोबाइल फोन की भी फोरेंसिक जांच करवा रही है। शुक्रवार दोपहर को फोरेंसिक विभाग की टीमों ने घटनास्थल पर पहुंचकर सैंपलिंग की।
अमृतसर पुलिस की दर्ज की गई FIR की 4 बड़ी बातें
1. काफी समय से गोल्डन टेंपल में घूम रहे थे
6 और 8 मई को अमृतसर की हेरिटेज स्ट्रीट में सारागढ़ी पार्किंग के पास दो विस्फोट हुए। 10 मई की रात रामदास सराय के पास विस्फोट हुआ। इन्वेस्टिगेशन के दौरान सामने आया कि आजादबीर सिंह उर्फ ​​आजाद और अमरीक सिंह उर्फ ​​मिक्का काफी समय से गोल्डन टेंपल के नजदीक बनी गुरु रामदास सराय के आसपास संदिग्ध हालात में घूमते देखे गए।
2. आजादबीर और अमरीक देशद्रोही गतिविधियों में शामिल
आजादबीर के खिलाफ अमृतसर के ही छेहर्टा थाने में धार्मिक भावनाओं को ठेस पहुंचाने का केस पहले से दर्ज है। FIR के अनुसार आजादबीर और उसका करीबी सहयोगी अमरीक सिंह देशद्रोही और समाज-विरोधी गतिविधियों में शामिल हैं।
3. विदेश में बैठे आकाओं के निर्देश पर काम कर रहे थे
यह दोनों लंबे समय से देश-विदेश में बैठे अपने आकाओं के निर्देश पर काम कर रहे थे। इसके लिए इन्हें फॉरेन से फंडिंग भी हो रही थी। देश की सुरक्षा और सामाजिक माहौल बिगाड़ने के मकसद से दोनों ने अमृतसर सिटी के ही अनगढ़ और दूसरे इलाकों से विस्फोटक सामग्री खरीदी। यह विस्फोटक सामग्री इन्होंने कुख्यात साहिब सिंह से ली।
4. गोल्डन टेंपल के आसपास धमाके इसी ग्रुप ने किए
इस बात की पूरी आशंका है कि पहले भी गोल्डन टेंपल के आसपास हुए सीरियल बम धमाकों को इसी ग्रुप ने अंजाम दिया है। साजिश में इनके साथ धर्मेंद्र सिंह उर्फ ​​मीठा, हरजीत सिंह भी शामिल हैं। इन तीनों ने ही साहिब सिंह से विस्फोटक सामग्री लेकर आजादबीर को उपलब्ध कराई।
गोल्डन टेंपल के पास कब-कब हुए धमाके
ये खबरें भी पढ़ें:- 
अमृतसर में बम ब्लास्ट के पीछे अमृतपाल समर्थक:गिरफ्तारी के 12 दिन बाद से किए धमाके, NSA लगाने से नाराज था आरोपी आजादबीर 
पंजाब पुलिस ने अमृतसर में गोल्डन टेंपल के आसपास 5 दिनों के अंदर 3 ब्लास्ट करने वालों को पकड़ने का दावा किया है। कुल 5 लोग गिरफ्तार किए गए हैं। पुलिस के अनुसार, इन पांचों ने ही 5 मई से 11 मई के बीच तीनों धमाके किए। 10 मई की रात गोल्डन टेंपल के पास तीसरा धमाका होते ही हाई अलर्ट पर चल रही पुलिस के साथ-साथ शिरोमणि गुरुद्वारा प्रबंधक कमेटी (SGPC) की टीमें एक्टिव हो गईं (पूरी खबर पढ़ें)
गोल्डन टेंपल के पास धमाका करने वालों की पहली तस्वीर:सराय में ही IED असेंबल की; अब तक 5 अरेस्ट, 1 किलो विस्फोटक मिला 
पंजाब में अमृतसर स्थित गोल्डन टेंपल के करीब 5 दिन में तीसरी बार ब्लास्ट हुआ। यह ब्लास्ट स्वर्ण मंदिर के लंगर हॉल के करीब रात 12.10 बजे हुआ। धमाके की आवाज सुनते ही हड़कंप मच गया। स्वर्ण मंदिर मैनेजमेंट ने तुरंत इसके बारे में पुलिस को सूचना दी। रात को ही पुलिस ने वहां पहुंचकर धमाके वाली जगह को सील कर दिया (पूरी खबर पढ़ें)